Dragi učenici! Pogledajte danas videolekciju Škole za život **Riječi jednaka oblika, a različita značenja.** Ja vam šaljem sažetak za prepisati na stranicu škole. **Riješite za zadaću 63. i 64. stranicu.**

HOMONIMI I ANTONIMI

Neke riječi imaju dva ili više različita značenja.

**lipa**

* kovanica Treba ti još 50 lipa.
* listopadno stablo Lipa divno miriše.

 **stanica**

* stajalište autobusa Vidimo se na stanici.
* pojam iz biologije Ima organizama s jednom stanicom.

 **blago**

* materijalna dragocjenost Otkrili su njegovo blago.
* stoka Otjerao je blago na pašu.

 **list**

* komad papira Dodaj mi list papira.
* dio noge Istegnuo je list prilikom trčanja.
* dio stabla Otpao je posljednji list.
* vrsta ribe Riba list specifičnog je oblika.

HOMONIMI ILI ISTOOBLIČNICE – riječi jednaka oblika, a različita značenja

Na nebu se pojavila **duga.** – nebeska pojava***duga – dug izgovor***

Ova ulica je **duga**. – pridjev dugačak ***duga – kratak izgovor***

On ima **dug** u banci. – financijska obveza ***dug – dugi izgovor***

Njegv je nos **dug**. – pridjev dugačak ***dug – kratak izgovor***

HOMOGRAFI ili ISTOPISNICE– riječi koje se jednako pišu, a različito izgovaraju

Žuta je **dunja** koju gleda **Dunja**. dunja – voće; Dunja – vlastito ime

Ponijeli smo **brač** na **Brač**. brač – instrument ; Brač - otok

Procvao je **neven** koji je posadio **Neven**. neven – biljka ; Neven – vlastito ime

HOMOFONI ili ISTOZVUČNICE – riječi koje se isto izgovaraju, a različito pišu

ANTONIMI – riječi potpuno suprotnog značenja

crn – bijel (pridjevi)

tuga – sreća (imenice) $\rightarrow $ **antonimski parovi**

imati – nemati (glagoli)